ZAKLJUČCI SJEDNICE ŠKOLSKOG ODBORA

održane 31. 1. 2024. godine

Prisutni članovi: Dubravka Habazin, Marija Prebeg Bukovčan, Josip Kaurin, Miroslav Miljković, Damir Kovačić, Nikolina Vrzić

DNEVNI RED

1. Usvajanje Godišnjeg financijskog izvještaja za 2023. godinu uz Odluku o preraspodjeli rezultata za 2023. godinu

2. Odluka o upisu u 1. razred u školsku 2024./2025. godinu

3. Imenovanje predstavnika Osnivača u Povjerenstvo za kvalitetu

4. Radnopravni odnosi – suglasnost za zasnivanje radnog odnosa strukovnog nastavnika

5. Izmjene i dopune Pravilnika o korištenju video nadzora

**ZAKLJUČCI:**

Usvaja se Financijski izvještaj za 2023. godinu koji će biti upućen Gradu kao i svim drugim institucijama.

Usvojena **ODLUKA O RASPODJELI REZULTATA POSLOVANJA 2023.**

Plan upisa u 1. razred za školsku 2024./25. godinu je: 2 razreda elektrotehničara, 3 razreda tehničara za računalstvo , 2 razreda tehničara za električne strojeve s primijenjenim računalstvom – ukupno 7 razreda.

Olga Štajdohar Pađen imenuje se za člana Povjerenstva za kvalitetu kao predstavnica Osnivača.

Daje se suglasnost za zasnivanje radnog odnosa s Markom Kovačem, stručnim prvostupnikom informacijskih tehnologija, na neodređeno, puno radno vrijeme počev od 1. 2. 2024. godine za radno mjesto strukovnog nastavnika.

Daje se suglasnost da škola kao poslodavac podmiri sve troškove stjecanja pedagoških kompetencija za Marka Kovača, ali uz uvjet da on kao radnik ne može raskinuti ugovor o radu na neodređeno vrijeme u roku od dvije godine od dana njegovog sklapanja.

Pravilnik o korištenju video nadzora dopunjuje se:

- u članku 2. na način da se dodaje da video nadzor obuhvaća ulaz u Školu u zgradi u Baštijanovoj 61, predvorje i hodnike i

- u članku 3. da će se podaci prikupljeni video nadzorom čuvati na snimaču koji se nalazi u Baštijanovoj 61 u kabinetu broj 4036 - KNX-a.